Joaquim Domingues de Oliveira

**Joaquim Domingues de Oliveira** (1878–1967) var erkebiskop av Florianópolis i Brasil.

## Liv og virke
### Bakgrunn
Joaquim Domingues de Oliveira var sønn av kaptein Joaquim Domingues de Oliveira Belleza og Joaquina da Silva Mota. Hans fulle navn må ha vært det samme som farens, men han undertrykte siste del av etternavnet fordi han trodde «etternavnet Belleza ville ikke passe til en religiøs person ...». 

Han dro som gutt med familien til Brasil, til byen São Paulo. Han fullførte grunnstudiene i offentlige skoler; Han studerte ungdomsskolen ved *Liceu Coração de Jesus*, hvor hans religiøse kall ble vekket. Han tok forberedende eksamener ved det juridiske fakultet i São Paulo og meldte seg inn på det medisinske fakultet i Rio de Janeiro, mest for å glede faren. Men før han begynte på kurset, meldte han seg på til presteseminaret i São Paulo i 1898.

### Prest
Joaquim Domingues de Oliveira ble presteviet den 21. desember 1901. Dagen etter feiret han sin første messe i *Capela da Beneficência Portuguesa*.

Året etter ordinasjonen ble han utnevnt til professor ved bispedømmeseminaret og kapellan ved *São João Batista*. Den 8. oktober 1905, med råd fra erkebiskopen av Rio de Janeiro, dro han til Roma for å fullføre studiene i kanonisk rett. Han returnerte til São Paulo etter 1907, etter å ha mottatt tittelen «Doctor sive magister» i kirkerett.

### Biskop av Florianópolis
Den 2. april 1914 utnevnte pave Pius X ham til biskop av Florianópolis. Kardinalvikaren for bispedømmet Roma, Basilio Pompili, ordinerte ham til biskop den 31. mai samme år på *Pio Latino Americano* i Roma; medkonsekratorer var erkebiskopen av São Paulo, Leopoldo Duarte e Silva, og biskopen av Ribeirão Preto, Alberto José Gonçalves. 
### Erkebiskop av Florianópolis
Den 17. januar 1927, som et resultat av opphøyelsen av bispedømmet Florianópolis til erkebispedømme, ble Domingues de Oliveira den første erkebiskopen av Florianópolis.

Den 29. april 1967 ble Oliveira valgt inn i *Academia Catarinense de Letras*, Cadeira nr. 22, stiftet av politikeren Nereu Ramos.

Gan døde 18. mai 1967, og ble stedt til hvile på *Palácio Cruz e Sousa* og begravet med militære æresbevisninger i metropolitankastedralen i Florianópolis.
## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1829
* Kardinal Alessandro Franchi (1819-1878) *1873
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1896
* Kardinal Basilio Pompilj (1858-1931) *1911
* Erkebiskop *Joaquim Domingues de Oliveira* (1878-1967) * 1914

## Referanser